อภิสิทธิ์ รับตรวจสอบรัฐบาลตั้ง องค์การอิสระผู้บริโภค
ประชาไท - 18 เม.ย.48เมื่อเวลา 10.00 น.ที่พรรคประชาธิปัตย์ ตัวแทนสหพันธ์องค์กรผู้บริโภคและเครือข่ายองค์กรผู้บริโภค นำโดย นางสาวสายรุ้ง ทองปลอน ผู้จัดการสหพันธ์องค์ผู้บริโภคและผู้นำเครือข่ายองค์กรผู้บริโภคจากจังหวัดต่างๆ เข้ายื่นหนังสือถึงนายอภิสิทธิ์ เวชชาชีวะหัวหน้าพรรคประชาธิปัตย์ เพื่อขอให้ตรวจสอบการทำงานของรัฐบาลในการจัดตั้งองค์การอิสระผู้บริโภค ตามรัฐธรรมนูญมาตรา 57 ซึ่งอาจจะมีการนำเข้าสู่การพิจารณาของรัฐสภาเร็วๆ นี้ นายอภิสิทธิ์ เวชชาชีวะ หัวหน้าพรรคประชาธิปัตย์ ได้รับหนังสือและยืนยันว่าจะผลักดันร่างกฎหมายดังกล่าว โดยขณะนี้มีการมอบหมายให้คณะทำงานของพรรคไปพิจารณารายละเอียดของกฎหมายผู้บริโภค สิ่งแวดล้อม รวมไปถึงกระบวนการประชาพิจารณ์ คาดว่าจะใช้เวลาอีกไม่นาน นอกจากนี้ทางพรรคจะต้องมีการตรวจสอบแนวทางของรัฐบาล เนื่องจากการแถลงนโยบายต่อรัฐสภาในเรื่องนี้ แต่ไปอ้างอิงตัวกฎหมายของสคบ. โดยทางพรรคจะนำเสนอกฎหมายฉบับที่เป็นองค์การอิสระคุ้มครองผู้บริโภค พร้อมทั้งหลายๆ เรื่องที่มีความจำเป็นเร่งด่วน ทั้งเรื่องสาธารณสุข บัตรเครดิต ซึ่งอาจต้องมีกฎหมายพิเศษออกมา ทั้งนี้ที่ผ่านมารัฐบาลรักษาการณ์ชุดที่แล้วได้ออกมติครม.รับหลักการกรณีดังกล่าวไปแล้ว แต่สหพันธ์องค์กรผู้บริโภคระบุว่ามติดังกล่าวบิดเบือนรัฐธรรมนูญ เพราะจะไม่จัดตั้งองค์การอิสระผู้บริโภค ไม่มีสำนักงานเป็นของตนเอง แต่จะไปผูกโยงการทำงานกับสำนักงานคณะกรรมการคุ้มครองผุ้บริโภค(สคบ.) ที่มีอยู่ซึ่งถือเป็นการริดรอนและจำกัดหน้าที่ขององค์การอิสระผู้บริโภค นอกจากนั้น สหพันธ์องค์กรผู้บริโภค ได้เสนอร่าง พ.ร.บ.องค์การอิสระผู้บริโภค ที่ร่างและจัดทำโดยองค์กรผู้บริโภค ร่วมกับองค์กรด้านสิทธิ์และด้านกฎหมาย และเน้นย้ำหัวใจสำคัญขององค์การอิสระผู้บริโภคที่ต้องทำงานตามหน้าที่โดยปราศจากผลประโยชน์ทับซ้อน ปราศจากการแทรกแซงจากนักการเมือง ผู้ประกอบการธุรกิจ และหน่วยงานรัฐ/ราชการ 
ประชาไท - 18 เม.ย.48 เมื่อเวลา 10.00 น.ที่พรรคประชาธิปัตย์ ตัวแทนสหพันธ์องค์กรผู้บริโภคและเครือข่ายองค์กรผู้บริโภค นำโดย นางสาวสายรุ้ง ทองปลอน ผู้จัดการสหพันธ์องค์ผู้บริโภค